สวัสดีคะคุณ คือหนูกินยาคุมแบบ28เม็ด (แอนนา) กินยังไม่หมดแผง กินถึงเม็ดสีขาว แล้วมีประจำเดือน ปวดท้องนิดๆ แต่ก่อนเคยกินยาคุมแบบ21เม็ดมาก่อน(ไดแอน) เลยอยากรู้ว่ามันเป็นเพราะอะไรคะ
สวัสดีค่ะ ยาคุมกำเนิดยี่ห้อแอนนา เป็นยาคุมชนิดที่มี 28 เม็ด โดยเป็นเม็ดยาที่มีฮอร์โมน 21 เม็ด ซึ่งมีสีเหลือง และเป็นเม็ดยาชนิดที่ไม่มีฮอร์โมน (เม็ดแป้ง) ใน 7 เม็ดสุดท้ายของแผง ซึ่งมีสีขาวและโดยปกติ เมื่อทานจนถึงเม็ดแป้ง (เม็ดสีขาว) เม็ดที่ 2-4 (หรือเม็ดที่ 23-26 นับจากเม็ดแรก) ก็ย่อมจะมีประจำเดือนมาค่ะ ดังนั้น หากทานจนถึงเม็ดยาที่เป็นสีขาวแล้วมีประจำเดือนมา ก็ถือว่าปกติดี และแสดงว่าไม่มีการตั้งครรภ์เกิดขึ้นค่ะ สำหรับอาการปวดท้องน้อยนิดหน่อย ก็เป็นอาการที่พบร่วมได้เป็นปกติในขณะที่มีประจำเดือนค่ะและเมื่อทานจนครบ 28 เม็ดแล้ว ก็ให้เริ่มแผงใหม่ต่อได้เลย ไม่ต้องมีการเว้นระยะใดๆ ค่ะ